钦定古今图书集成/明伦汇编/官常典/第269卷 > 王鼎
## 钦定古今图书集成/明伦汇编/官常典/第269卷 > 王鼎

按《辽史》本传：“鼎字虚中，涿州人。幼好学，居太宁山数
年，博通经史。时马唐俊有文名燕蓟间，适上，已与同
志。”禊水滨，酌酒赋诗。鼎偶造席，唐俊见鼎朴野，置
下坐，欲以诗困之，先出所作索赋，鼎援笔立成，唐俊
惊其敏妙，因与定交。清宁五年，擢进士第。调易州观
察判官，改漆水县令，累迁翰林学士。当代典章，多出
其手。上书言治道十事，帝以鼎达政体，事多咨访。鼎
正直不阿，人有过，必面诋之。寿隆初，升观书殿学士。
一日宴主第，醉与客忤，怨上不知已，坐是下吏。状闻，
上大怒，杖黥夺官，流镇州。居数岁，有赦，鼎独不免。会
守臣召鼎为贺表，因以诗贻使者，有“谁知天雨露，独
不到孤寒”之句。上闻而怜之，即召还，复其职。乾统六
年，鼎宰县时，憩于庭，俄有暴风举卧榻空中，鼎无惧
色，但觉枕榻俱高，乃曰：“吾中朝端士邪？无干正，可徐
置之。”须臾榻复故处，风遂止。